3.7. 87 De Europæiske Fællesskabers Tidende Nr. L 184/5 RÅDETS FORORDNING (EØF) Nr. 1959/87 af 2. juli 1987 om fastsættelse for produktionsåret 1987/88 af de månedlige forhøjelser af tærskelprisen til udløsning af støtte for ærter, bønner og hestebønner samt af målprisen og minimumsprisen for disse produkter RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Euro- pæiske Økonomiske Fællesskab, under henvisning til Rådets forordning (EØF) nr. 1431/82 af 18. maj 1982 om fastsættelse af særforanstaltninger for ærter, bønner, hestebønner og sødlupiner (1), senest ændret ved forordning (EØF) nr. 3127/86 (?), særlig artikel 2a, under henvisning til forslag fra Kommissionen (?), og ud fra følgende betragtninger: I henhold til artikel 2a i forordning (EØF) nr. 1431/82 bør der for produktionsåret 1987/88 foretages fastsættelse af de beløb, hvormed tærskelprisen til udløsning af støtte for ærter, bønner og hestebønner samt målprisen og minimums- prisen for disse produkter månedligt skal forhøjes fra begyndelsen af den tredje måned i produktionsåret, samt af det antal måneder, i hvilke disse forhøjelser skal finde anvendelse; disse forhøjelser, som er af samme størrelse for hver måned, skal fastsættes under hensyn til de i Fællesskabet konstate- rede gennemsnitlige oplagrings- og renteomkostninger; de gennemsnitlige oplagringsomkostninger bør fastlægges på grundlag af udgifterne til oplagring i egnede lokaler og nødvendige udgifter til behandling med henblik på tilfreds- stillende bevaring; renterne kan beregnes på grundlag af den sats, der anses for normal i produktionsområderne — UDSTEDT FØLGENDE FORORDNING: Artikel I 1. —For produktionsåret 1987/88 fastsættes de månedlige forhøjelser af målprisen og minimumsprisen for ærter, bønner og hestebønner til 0,18 ECU/100 kg. 2. Deistk. I omhandlede forhøjelser finder anvendelse i otte måneder. Artikel 2 1. —Forproduktionsåret 1987/88 fastsættes de månedlige forhøjelser for tærskelprisen til udløsning af støtte for ærter, bønner og hestebønner til 0,40 ECU/100 kg. 2. Deistk. 1 omhandlede forhøjelser finder anvendelse i otte måneder. ; Artikel 3 Denne forordning træder i kraft på dagen for offentliggørel- sen i De Europæiske Fællesskabers Tidende. Den anvendes fra den 1. juli 1987. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 2. juli 1987. (1) EFT nr. L 162 af 12. 6, 1982, s. 28. (?) EFT nr. L 292 af 16. 10. 1986, s. 1. (?) EFT nr. C 89 af 3. 4. 1987, s. 35. På Rådets vegne K. E. TYGESEN Formand